**Mohyeldeen Mohammad** (født 2. januar 1986 i Manchester i Storbritannia) er en norsk islamist med opprinnelse fra Irak. Han ble kjent gjennom sin motstand mot *Dagbladets* trykkingen de såkalte Muhammed-karikaturene.

Aktivisme
---------

Mohammad ble kjent etter at han 12. februar 2010 holdt en appell under en demonstrasjon i Oslo mot avisen *Dagbladet*s publisering av en karikaturtegning av den muslimske profeten Muhammed. *Dagbladet* hadde trykt karikaturtegningen 3. februar 2010.

I appellen sa Mohyeldeen Mohammad blant annet: «Når vil norske myndigheter og deres medier forstå alvoret i dette her? Kanskje ikke før det er for sent. Kanskje ikke før vi får et 11. september på norsk jord. Dette er ingen trussel, det er en advarsel». Uttalelsen møtte kritikk fra muslimske miljøer i Norge og andre aktører i norsk samfunnsliv. Den muslimske skribenten Mohammad Usman Rana beskrev uttalelsene som «agitoriske» og «uislamske».

Til avisen *Klassekampen* svarte Mohammad på et spørsmål om hva han mente om at en person var blitt stenet til døde: «Etter det jeg kjenner til var den personen homofil, og det er den straffen han da fortjener.»

Arrestasjoner i og deportasjoner fra muslimske land
---------------------------------------------------

Den 11. september 2011 ble det meldt at Mohyeldeen Mohammad var arrestert av sikkerhetspoliti, da han ankom Medina, Saudi-Arabia. I løpet av få dager ble han deportert fra Saudi-Arabia og var tilbake i Norge.

Den 29. desember 2011 ble Mohammad deportert av tunisisk politi da han forsøkte å etablere seg i landet.

Straffesaker i 2018–2019
------------------------

Mohammad ble i februar 2019 dømt av Oslo tingrett for tyveri av bensin, bruk av falske bilskilter og vold mot et stevnevitne. Retten frifant Mohammad for et tiltalepunkt om motarbeidelse av rettsvesenet.

Borgarting lagmannsrett dømte i mars 2019 Mohammad til to år og tre måneders fengsel for å ha fremsatt trusler mot stortingsrepresentanten Abid Raja. Høyesteretts ankeutvalg besluttet i juni 2019 at Mohammads anke over lagmannsrettens dom skal behandles i Høyesterett. Der ble dommen skjerpet til to år og seks måneders fengsel og en oppreisningserstatning til 130 000 kroner.

Referanser
----------

1. ↑  Anne Vinding, Mads A. Andersen og David Andresen (12. februar 2010). «Norske politikere reagerer på terroradvarsel». *VG*. Besøkt 11. september 2011.
2. ↑  «Vil demonstrere mot Mohyeldeen Mohammad». *VG*. 21. februar 2010. Besøkt 11. september 2011.
3. ↑  Per Annar Holm (22. februar 2010). «Vi skal ikke true noen selv om vi er uenige». *Aftenposten*. Besøkt 11. september 2011.
4. ↑  Line Fransson, Lars Molteberg Glomnes (22. februar 2010). «Det er kvalmende». *Dagbladet*. Besøkt 11.09.2011.
5. ↑  «Homofile fortjener dødsstraff». *Klassekampen*. 16. februar 2010. Arkivert fra originalen 19. august 2011. Besøkt 11. september 2011.
6. ↑  Gunnar Hultgreen (11. september 2011). «Arrestert i Saudi-Arabia». *Dagbladet*. Besøkt 11. september 2011.
7. ↑  Hans-Martin Thømt Ruud; Gunnar Hultgreen (12. september 2011). «Nekter å svare om arrestasjonen». *Dagbladet*. Besøkt 12. september 2011.
8. ↑  Erlend Skevik (25. januar 2012). «Mohyeldeen Mohammad kastet ut av Tunisia». *VG*. Besøkt 25. januar 2012.
9. ↑  Anders Brekke (11. februar 2019). «Mohyeldeen Mohammad dømt for vold og bensintyveri». *NRK*. Besøkt 9. juni 2019.
10. ↑  Morten S. Hopperstad; Ingrid Hovda Storaas; Bjørn Ekker (27. mars 2019). «Mohyeldeen Mohammad dømt for trusler mot Raja». *VG*. Besøkt 9. juni 2019. CS1-vedlikehold: Flere navn: forfatterliste (link)
11. ↑  Mina Ridder-Nielsen Janssen (12. juni 2019). «Behandles i Høyesterett: - Min klient er veldig glad og lettet». *Dagbladet*. Besøkt 13. juni 2019.
12. ↑  «Mohammad kan ta Raja-trusseldom til Strasbourg». *Aftenposten*. NTB. 18. oktober 2019. Besøkt 18. oktober 2019.